ไฟแนนซ์ทูเดย์
ในที่สุด เอกนิติ นิติทัณฑ์ประภาศ ผู้อำนวยการเฉพาะด้านวิชาการเศรษฐกิจระดับสูง
16 พ.ย. 2555

ในที่สุด เอกนิติ นิติทัณฑ์ประภาศ ผู้อำนวยการเฉพาะด้านวิชาการเศรษฐกิจระดับสูง 
ที่ตอนนี้เป็นทูตด้านเศรษฐกิจอยู่ที่สำนักงานลอนดอน ประเทศอังกฤษ ได้รับการแต่งตั้งให้กลับมาเป็นรองผู้อำนวยการสำนักงานเศรษฐกิจการคลัง (สศค.) แล้ว โดย เอกนิติ ถือเป็นนักบริหารการคลังรุ่นใหม่ไฟแรงที่ในอนาคตมีแววสดใสในตำแหน่งสูงสุดของกระทรวงการคลังเลยทีเดียว ยินดีด้วยเจ้าค่ะ




...เหลือเวลาอีกไม่ถึงสัปดาห์ ก็จะถึงวันที่กระทรวงการคลังจะต้องออกประกาศตั้งทีมสอบทุจริตกระบวนการเลี่ยงภาษีนำเข้ารถหรู 6 หมื่นล้านบาท พร้อมขีดเส้นตายต้องรู้ผลให้ได้ภายใน 1 เดือนแล้ว แต่งานนี้ท่าว่าจะไม่ง่ายในการจะไปสาวข้อมูลกล่าวโทษใครต้องมีหลักฐาน เพราะงานนี้มีคนเอี่ยวกันร่วม 100 คน แถมยังมีพวกเส้นใหญ่โยงใยกับบิ๊กๆ เพียบ เผลอๆ อาจจะเจอฟ้องกลับหน้าหงายได้ 
...วรภัค ธันยาวงษ์ กรรมการผู้จัดการธนาคารกรุงไทย เห็นท่าเก้าอี้จะร้อนตั้งแต่เริ่มต้นทำงาน เมื่อมีกลุ่มคนเสื้อแดงสายไหนไม่ทราบแน่ชัดได้ จะมายื่นหนังสือกับ กิตติรัตน์ ณ ระนอง รองนายกฯ และ รมว. คลัง ให้ทบทวนการแต่งตั้ง เนื่องจากไม่มีความเหมาะสม ไม่เหมาะสมอย่างไรไปถามคนเสื้อแดงเอา
ออมสินแบงก์ขนาด 1 ล้านล้านกำลังกลายเป็นเรืองเคว้งคว้างขาดทั้งนายท้ายและผู้นำทาง เพราะซือเจ๊พรรณี สถาวโรดม ประธานกรรมการธนาคารออมสิน ที่กำลังจะหมดวาระการดำรงตำแหน่งลงในสิ้นเดือนนี้ ยังขอปักหักดูแลงานที่ออมสินต่อไป จนกว่ากระทรวงการคลังจะมีคำสั่งให้ไป ขณะที่ วรวิทย์ ชัยลิมปมนตรี ว่าที่ผอ. ออมสินคนใหม่ กว่าจะเข้าทำงานปีใหม่นู้น